
INFORMACIJOS APIE NUMATOMĄ TERITORIJŲ PLANAVIMĄ PAREIŠKĖJO PRAŠYMU PRIĖMIMAS IR SKELBIMAS SAVIVALDYBĖS INTERNETO SVETAINĖJE VISUOMENĖS INFORMAVIMO TIKSLAIS

Paslaugos apibūdinimas
Informacijos apie rengiamų ar parengtų teritorijų planavimo dokumentų sprendinius paskelbimas Savivaldybės interneto svetainėje, numatomų rengti teritorijų planavimo dokumentų viešinimas Savivaldybės interneto svetainėje. Sprendimo dėl teritorijų planavimo dokumento rengimo ir planavimo tikslų projektas likus ne mažiau kaip 2 savaitėms iki jo priėmimo dienos turi būti paskelbiamas Savivaldybės interneto svetainėje ir sprendimą rengti atitinkamą teritorijų planavimo dokumentą ketinančios priimti valstybės institucijos ar Savivaldybės interneto svetainėje, informuojant, iki kada ir kokiu adresu galima siųsti pasiūlymus dėl planavimo tikslų. 

Paslaugos teikimo proceso aprašymas
Prašymas (priedas) teikiamas raštu (tiesiogiai asmeniui ar jo atstovui atvykus į Savivaldybės administraciją adresu, J. Basanavičiaus g. 36, 57288 Kėdainiai, ar atsiuntus prašymą paštu ar per pasiuntinį), elektroniniais ryšiais Savivaldybės administracijos oficialiu elektroninio pašto adresu administracija@kedainiai.lt, jei yra galimybė identifikuoti pareiškėją.
Pateikti dokumentai ir informacija patikrinami ir, jei jų nereikia pataisyti ar papildyti, dokumentai perduodami prieigą prie svetainės informacijos tvarkymo turinčiam specialistui, kuris įdeda informaciją į Savivaldybė interneto svetainę. 
Tinkamai parengta informacija viešinama Savivaldybės interneto svetainėje.
Paslaugos gavėjas apie priimtą sprendimą informuojamas prašyme nurodytu būdu – laišku paštu  arba elektroninėmis ryšio priemonėmis – per E. pristatymo informacinę sistemą ar elektroniniu paštu.

Paslaugos teikimo informacija
Paslauga yra nemokama. 

Teisės aktai, reguliuojantys paslaugos teikimą
1. Lietuvos Respublikos teritorijų planavimo įstatymas; 
2. Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatai, patvirtinti Lietuvos Respublikos Vyriausybės 1996 m. rugsėjo 18 d. nutarimu Nr. 1079.

Informacija ir dokumentai, kuriuos turi pateikti asmuo
1. Prašymas paskelbti pridedamą informaciją apie teritorijų planavimą; 
2. Skelbimas (word formatu) apie numatomą rengti / parengtą Teritorijų planavimo dokumentą (toliau – TPD); 
3. Pridedami dokumentai (aiškinamasis raštas ir pagrindinis brėžinys PDF failais), jeigu prašoma paskelbti apie parengtą TPD dokumentą; 
4. Notariškai patvirtintas įgaliojimas atstovauti kitiems asmenims (jei prašymą teikia įgaliotas asmuo).

Informacija ir dokumentai, kuriuos gauna paslaugos teikėjas
Valstybės įmonės Registrų centro duomenų bazės informacija – Nekilnojamojo turto registro duomenų bazės išrašas.
Už paslaugos teikimą atsakingo asmens kontaktai
Architektūros ir urbanistikos skyriaus vyr. specialistė Violeta Večėnaitė, tel. +370 347 69531 arba +370 675 15925, el. paštas violeta.vecenaite@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, į. kodas 188768545, adresas J. Basanavičiaus g. 36, LT-57288 Kėdainiai, interneto svetainės adresas www.kedainiai.lt, elektroninis paštas administracija@kedainiai.lt. 

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.


